钦定古今图书集成/理学汇编/学行典/第131卷 > 易经 > 《需卦》
## 钦定古今图书集成/理学汇编/学行典/第131卷 > 易经 > 《需卦》

《象》曰：“需于泥”，灾在外也。“自我致寇”，敬慎不败也。

〈程传〉“寇”自己致，若能敬慎量宜而进，则无丧败也。《需》之时，须而后进也。其义在相时而动，非戒其不得进也，直使敬慎，毋失其宜耳。〈大全〉问“‘敬慎”二字。曰：“敬’字大，‘慎’字小。如人行路，一直恁地去，便是敬。前面险处防有吃跌，便是慎。慎是唯恐有失之意。

上六，入于穴，有不速之客三人来，敬之终吉。”

〈程传〉上六，既《需》得其安处，群刚之来，苟不起忌疾忿竞之心，至诚尽敬以待之，虽甚刚暴，岂有侵陵之理，故“终吉”也。